ai4bharat/Pralekha huggingface dataset:
పర్యావరణం, అడవులు, మరియు వాతావరణ మార్పు మంత్రిత్వ శాఖ
హైదరాబాద్ జంతు ప్రదర్శన శాలలో సార్స్ -సిఒవి2 కు గురై కోలుకుంటున్న ఏసియాటిక్ సింహాలు.
వీటి నమూనాలను పరిశీలించినపుడు ఇన్ఫెక్షన్ ఆందోళనకు గురి చేసే మరే ఇతర వేరియంట్ వల్ల కాదని వెల్లడి.
జంతువులు ఈ వ్యాధిని మనుషులకు వ్యాప్తి చేస్తాయనడానికి ఎలాంటి వాస్తవిక ఆధారాలు లేవు.
హైదరాబాద్లోని నెహ్రూ జంతు ప్రదర్శన శాలలో తమ వద్ద ఉన్న 8 ఏసియాటిక్ సింహాలకు శ్వాస సంబంధ ఇబ్బంది ఉన్నట్టు గమనించి వాటి ముక్కు గొంతు, శ్వాస నాళం నుంచి శాంపిళ్లను అత్యంత జాగ్రత్తగా సేకరించి సిసిఎంబి- లా కోన్స్కు పరీక్షల నిమిత్తం పంపారు. ఇందుకు సంబంధించి సవివరమైన పరీక్షలు నిర్వహించి సిసిఎంబి- లాకోన్స్ సంస్థ తమ నివేదికను 2021 మే 4 వ తేదీన సమర్పించింది. ఈ నివేదిక హైదరాబాద్ నెహ్రూ జూ పార్క్ లోని 8 ఏసియాటిక్ సింహాలకు సార్స్ -సిఒవి 2 వైరస్ పాజిటివ్ గా నిర్థారణ అయింది.
ఈ శాంపిళ్లను మరింతగా పరిశీలించిన అనంతరం వీటికి ఇన్ఫెక్షన్ మరే ఇతర వేరియంట్ ద్వారా రాలేదని తేలింది. ఎనిమిది సింహాలను ఐసొలేషన్ లో ఉంచి తగిన జాగ్రత్తలు తీసుకుంటున్నారు. వీటికి అవసరమైన చికిత్సను అందిస్తున్నారు. ఎనిమిది సింహాలూ చికిత్సకు బాగా స్పందిస్తూ కోలుకుంటున్నాయి. అవి సాధారణంగానే ప్రవర్తిస్తున్నాయి. ఆహారం తీసుకుంటున్నాయి.
జూ సిబ్బంది మొత్తానికి ముందస్తు సంరక్షణ చర్యలు చేపట్టారు. సందర్శకులను జంతు ప్రదర్శన శాలలోకి అనుమతించడం లేదు.
సెంట్రల్ జూ అథారిటీ ఇప్పటికే పలు ముందస్తు జాగ్రత్త చర్యలు చేపట్టింది. ఇందుకు సంబంధించి మార్గదర్శకాలు, సూచనలు జంతు ప్రదర్శనశాలలకు పంపింది. సార్స్ సిఒవి -2 కేసులు పెరుగుతున్న నేపథ్యంలో తీసుకోవలసిన ముందు జాగ్రత్త చర్యలను జంతు ప్రదర్శన శాలలకు సూచించింది.
అనుమానిత కేసులకు సంబంధించి నియంత్రణ, నమూనాల సేకరణ, అనుమానిత కేసులలో వ్యాధి నిర్ధారణ, జంతు సంరక్షకులకు రక్షణ ప్రొటోకాల్స్ విషయమై శాస్త్రీయ ఏజెన్సీలు, నిపుణులు, భారత వెటరినరీ రిసెర్చి ఇన్ స్టిట్యూట్  ఉత్తరప్రదేశ్, సెంటర్ ఫర్ సెల్యులార్ మాలిక్యులార్ బయాలజీ లేబరెటరీ ఫర్ కన్సర్వేషన్ ఆఫ్ ఎండేంజర్డ్ స్పీసీస్  హైదరాబాద్ వారితో సంప్రదించి తగిన సూచనలు చేయడం జరిగింది.
ఇందుకు సంబంధించిన సూచనలు పబ్లిక్ డోమైన్లో అందుబాటులో ఉన్నాయి. http://cza.nic.in/news/en .
తదుపరి చర్యలలో భాగంగా కోవిడ్ ముందుజాగ్రత్త చర్యలకు సంబంధించి కొత్త చర్యలను నిపుణులతో చర్చించి తెలియజేయనున్నారు. అదనపు సమాచారాన్ని అవసరమైనపుడు జారీ చేస్తారు.
ప్రపంచంలోని ఇతర ప్రాంతాలలో జంతుప్రదర్శన శాల జంతువులకు గత ఏడాది సార్స్ -సిఒవి2 పాజిటివ్ సోకిన అనుభవాన్ని పరిగణన లోకి తీసుకున్నప్పుడు, జంతువుల ద్వారా మనుషులకు వ్యాధి ఏంతమాత్రం సంక్రమించదని తేలింది. అందువల్ల మీడియా ఇలాంటి అంశాలను రిపోర్టు చేసే సమయంలో, అత్యంత సంయమనం పాటించి బాధ్యతాయుత కవరేజ్ ఇవ్వాలి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
జవహర్లాల్ నెహ్రూ స్టేడియం నుంచి కక్కనాడ్ మీదుగా ఇన్ఫోపార్క్ వరకు కొచ్చి మెట్రో రైల్ రెండవ దశ ప్రాజెక్టు కు ఆమోదం తెలిపిన కేంద్ర మంత్రివర్గం 11.17 కి.మీ పొడవు, 11 స్టేషన్ల తో రూ.1,957.05 కోట్ల వ్యయంతో రెండవ దశ
జవహర్లాల్ నెహ్రూ స్టేడియం నుండి కక్కనాడ్ మీదుగా ఇన్ఫోపార్క్ వరకు రూ. 1,957.05 కోట్లతో కొచ్చి మెట్రో రైలు ప్రాజెక్టు రెండవ దశ అమలుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఆమోదం తెలిపింది.
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గ సమావేశం, కొచ్చి మెట్రో రైల్ ప్రాజెక్టు కొచ్చి మెట్రో రైల్ రెండవ దశ ను జవహర్లాల్ నెహ్రూ స్టేడియం నుండి ఇన్ఫోపార్క్ వరకు కక్కనాడ్ మీదుగా 11.17 కి.మీ.లు పొడవుతో 11 స్టేషన్ లతో రూ.1,957.05 కోట్ల వ్యయంతో అమలుకు ఆమోదం తెలిపింది. సీపోర్ట్ ఎయిర్పోర్ట్ రోడ్డు రోడ్డు విస్తరణతో సహా ఫేజ్ -2 కోసం సన్నాహాలు బాగా జరుగుతున్నాయి.
కొచ్చిలో అలువా నుంచి పేట వరకు 25.6 కి.మీ.ల పొడవున 22 స్టేషన్లు, రూ.5181.79 కోట్ల పూర్తి వ్యయంతో మొదటి దశ పూర్తిగా పనిచేస్తోంది.
పేట నుంచి ఎస్ ఎన్ జంక్షన్ వరకు 1.80 కిలోమీటర్ల వయాడక్ట్ తో కొచ్చి మెట్రో ఫేజ్ 1ఎ ప్రాజెక్టు రూ.710.93 కోట్లతో ఆమోదించబడింది. ఈ ప్రాజెక్టును రాష్ట్ర రంగ ప్రాజెక్టుగా అమలు చేస్తున్నారు. ప్రస్తుతం ప్రాజెక్ట్ కు సంబంధించిన అన్ని నిర్మాణ కార్యకలాపాలు పూర్తయ్యాయి. ప్రాజెక్ట్ ప్రారంభోత్సవానికి సిద్ధంగా ఉంది.
ఎస్ ఎన్ జంక్షన్ నుంచి త్రిపుణితురా టెర్మినల్ వరకు 1.20 కిలోమీటర్ల దూరంతో కొచ్చి మెట్రో ఫేజ్ 1 బి ప్రాజెక్టు రాష్ట్ర సెక్టార్ ప్రాజెక్టుగా నిర్మాణంలో ఉంది.
నిధుల నమూనా:
|
|
క్రమసంఖ్య
|
|
మూలం
|
|
మొత్తం 
|
|
% సహకారం
|
|
1.
|
|
కేంద్ర ప్రభుత్వ వాటా
|
|
274.90
|
|
16.23%
|
|
2.
|
|
కేరళ ప్రభుత్వ వాటా
|
|
274.90
|
|
16.23%
|
|
3.
|
|
కేంద్ర పన్నులో 50 శాతం భారత ప్రభుత్వ అనుబంధ రుణం
|
|
63.85
|
|
3.77%
|
|
4.
|
|
కేంద్ర పన్నులో 50 శాతం కేరళ ప్రభుత్వ అనుబంధ రుణం
|
|
63.85
|
|
3.77%
|
|
5.
|
|
ద్వైపాక్షిక/బహుపాక్షిక ఏజెన్సీల నుండి రుణాలు
|
|
1016.24
|
|
60.00%
|
|
6.
|
|
భూమి, R&R మరియు PPP భాగాలు మినహా మొత్తం ఖర్చు
|
|
1693.74
|
|
100.00%
|
|
7.
|
|
R&R వ్యయంతో సహా భూమిపై కేరళ ప్రభుత్వ రుణభారం
|
|
82.68
|
|
|
|
8.
|
|
రాష్ట్ర పన్నులను కేరళ ప్రభుత్వం భరించాలి
|
|
94.19
|
|
|
|
9.
|
|
నిర్మాణ సమయంలో వడ్డీ  రుణాలు మరియు ఫ్రంట్ ఎండ్ రుసుములను కేరళ ప్రభుత్వం భరించాలి
|
|
39.56
|
|
|
|
10.
|
|
పబ్లిక్ ప్రైవేట్ పార్టనర్షిప్ ఫ్యాక్టర్స్ 
|
|
46.88
|
|
|
|
11.
|
|
మొత్తం పూర్తి ఖర్చు
|
|
1957.05
|
|
నేపథ్యం :
కేరళలో అతిపెద్ద నగరమైన కొచ్చి రాష్ట్రంలో అత్యధిక జనసాంద్రత కలిగిన నగరం కూడా. ఇది విశాలమైన మెట్రోపాలిటన్ ప్రాంతంలో భాగం, ఇది కేరళలోని అతిపెద్ద పట్టణ సముదాయం. కొచ్చి మెట్రోపాలిటన్ ఏరియాలో 2013 లో దాదాపు 20.8 లక్షలు , 2021 లో 25.8 లక్షలు మరియు 2031 నాటికి 33.12 లక్షల జనాభా ఉంటుందని అంచనా వేయబడింది .
గనుల మంత్రిత్వ శాఖ
గనులు, ఖనిజాలపై 6వ జాతీయ సదస్సు నిర్వహించనున్న గనుల మంత్రిత్వ శాఖ
ఆజాదీ కా అమృత్ మహోత్సవ్ ఐకానిక్ వారోత్సవాల్లో భాగంగా న్యూఢిల్లీలో నిర్వహించనున్న సదస్సుకు ముఖ్య అతిథిగా హాజరు కానున్న కేంద్ర హోంమంత్రి శ్రీ అమిత్ షా
ఆజాదీ కా అమృత్ మహోత్సవ్ ఐకానిక్ వారోత్సవాల్లో భాగంగా గనులు, ఖనిజాలపై 6 వ జాతీయ సదస్సును గనుల మంత్రిత్వ శాఖ 2022 జూలై 12న న్యూఢిల్లీలో నిర్వహించనున్నది. డాక్టర్ అంబేద్కర్ ఇంటర్నేషనల్ సెంటర్లో జరిగే ఈ సదస్సుకు కేంద్ర హోంమంత్రి శ్రీ. అమిత్ షా ముఖ్య అతిథిగా హాజరు కానున్నారు. గనులు, బొగ్గు మరియు రైల్వే శాఖ సహాయ మంత్రి శ్రీ రావుసాహెబ్ పాటిల్ దాన్వే, గనుల మంత్రిత్వ శాఖ కార్యదర్శి శ్రీ అలోక్ టాండన్ మరియు మంత్రిత్వ శాఖ ఇతర సీనియర్ అధికారుల సమక్షంలో కేంద్ర గనులు, బొగ్గు మరియు పార్లమెంటరీ వ్యవహారాల మంత్రి శ్రీ ప్రహ్లాద్ జోషి ఒకరోజు సదస్సును ప్రారంభిస్తారు.
మైనింగ్ రంగంలో ఉత్తమ పనితీరు కనబరిచిన రాష్ట్రాలకు జాతీయ స్థాయి అవార్డు రాష్ట్రీయ ఖనిజ్ వికాస్ పురస్కారం , మైనింగ్ టెనిమెంట్ సిస్టమ్  మూడు మాడ్యూళ్లను ప్రారంభించడం, 2020-21 సంవత్సరానికి 5-స్టార్ రేటెడ్ గనులకు అవార్డులు, నేషనల్ జియో సైన్స్ అవార్డు-2019 ప్రదానం వంటివి ఈ సదస్సులో కొన్ని ముఖ్యాంశాలు. సదస్సు ప్రారంభ కార్యక్రమంలో భాగంగా నేషనల్ మినరల్ ఎక్స్ప్లోరేషన్ ట్రస్ట్  ద్వారా సాంకేతిక సదస్సు మరియు గనుల తవ్వకంలో ఆటోమేషన్పై సదస్సు జరుగుతుంది. సదస్సులో భాగంగా జరిగే రౌండ్ టేబుల్ సమావేశంలో భారతదేశం గనుల రంగానికి సంబంధించి వివిధ అంశాలపై వివిధ మైనింగ్ సంస్థల సీఈవోలు చర్చలు జరుపుతారు.
మధ్యాహ్నం జరిగే కార్యక్రమంలో రాష్ట్ర ప్రభుత్వాలకు మరియు బొగ్గు మంత్రిత్వ శాఖకు కొత్త మైన్ బ్లాకులను అందిస్తుంది. మైనింగ్ బ్లాకులను గుర్తించి వాటిని విజయవంతంగా వేలం వేసిన రాష్ట్ర ప్రభుత్వాలకు ప్రోత్సాహకాలను అందిస్తారు. డిస్ట్రిక్ట్ మినరల్ ఫౌండేషన్ ట్రస్ట్  కింద లక్ష్యాల మేరకు పనిచేస్తున్న జిల్లాలు సాధించిన విజయాలను ప్రదర్శిస్తాయి. గత 75 సంవత్సరాలలో అన్వేషణ మరియు మైనింగ్ అభివృద్ధిలో సాధించిన ప్రగతి, అభివృద్ధి డిజిటల్ విధానంలో ప్రదర్శించబడుతుంది. మైనింగ్ రంగంలో చేపట్టిన సంస్కరణలను వివరించే భారీ డిజిటల్ బుక్లెట్ సదస్సులో మరో ఆకర్షణ గా ఉంటుంది.
గనుల మంత్రిత్వ శాఖ 2016 నుంచి జాతీయ స్థాయిలో మైనింగ్ సదస్సులు నిర్వహిస్తోంది. విధాన నిర్ణయాలు తీసుకునే కేంద్ర ప్రభుత్వ అధికారులు, రాష్ట్ర ప్రభుత్వ అధికారులు, వేలం ప్రక్రియలో ప్రత్యక్షంగా పాల్గొనే కార్యనిర్వాహకులు, పరిశ్రమలు మరియు పరిశ్రమ సంఘాలు వంటి వివిధ వాటాదారుల మధ్య పరస్పర చర్చకు వేదికను అందించాలనే లక్ష్యంతో ఈ సదస్సులకు గనుల మంత్రిత్వ శాఖ శ్రీకారం చుట్టింది. గనులు, ఖనిజాలపై జరిగే జాతీయ స్థాయి సదస్సు ప్రభుత్వం తీసుకుంటున్న విధాన నిర్ణయాలను వెల్లడించి,ఖనిజ రంగ అభివృద్ధికి అమలు చేయాల్సిన అంశాలపై సంబంధిత వర్గాల నుంచి అభిప్రాయాలను తీసుకుని, వాటి ఆధారంగా తగిన నిర్ణయాలు తీసుకునే అంశంలో ప్రభుత్వానికి సహకారం అందించడంలో విజయవంతం అవుతున్నాయి.
వాణిజ్యం, పరిశ్రమల మంత్రిత్వ శాఖ
ఎన్ఎస్డబ్ల్యుఎస్ ని పెద్ద పెద్ద సంస్థలు మరియు విదేశాలలోని భారతీయ మిషన్లకు తీసుకెళ్లండి - పీయూష్ గోయల్
ఎన్ఎస్డబ్ల్యుఎస్ పోర్టల్ భద్రత మరియు ప్రమాద పర్యవేక్షణ కోసం ప్రత్యేకంగా పని చేయడానికి చీఫ్ ఇన్ఫర్మేషన్ సెక్యూరిటీ ఆఫీసర్ను నామినేట్ చేయాలి: గోయల్
నో యువర్ అప్రూవల్స్  సర్వీస్ ఎన్ఎస్డబ్ల్యుఎస్ లో 32 కేంద్ర మంత్రిత్వ శాఖలు/డిపార్ట్మెంట్లలో 544 ఆమోదాలతో ఉంటుంది
కార్యకలాపాల సరళత మరియు పారదర్శకతపై జాతీయ సింగిల్ విండో సిస్టమ్  దృష్టి ఉండాలి అన్న పీయూష్ గోయల్
ఎన్ఎస్డబ్ల్యుఎస్ వేదిక సమీక్షా సమావేశానికి పీయూష్ గోయల్ అధ్యక్షత వహించారు
గుజరాత్లో రీసైక్లింగ్ వెహికల్ స్క్రాపేజ్ ఫెసిలిటీ కోసం జనవరి 11న ఎన్ఎస్డబ్ల్యుఎస్ పోర్టల్ ద్వారా మొదటి ఆమోదం లభించింది.
జాతీయ సింగిల్ విండో సిస్టమ్ లో కార్యకలాపాల సరళత మరియు పారదర్శకత దృష్టి కేంద్రీకరించాలని వాణిజ్యం మరియు పరిశ్రమలు, వినియోగదారుల వ్యవహారాలు, ఆహారం మరియు ప్రజాపంపిణీ శాఖల మంత్రి పీయూష్ గోయల్ అన్నారు. ఎన్ఎస్డబ్ల్యుఎస్ కార్యక్రమాల సమీక్షా సమావేశానికి అధ్యక్షత వహించిన శ్రీ గోయల్ మాట్లాడుతూ, ఎన్ఎస్డబ్ల్యుఎస్ పోర్టల్లో ప్రతి సమీకృత మంత్రిత్వ శాఖలకు ఒక సెట్ ఆమోదాల పూర్తి ముగింపు పరీక్ష ఉండాలన్నారు.
ఎన్ఎస్డబ్ల్యుఎస్ డిజిటల్ ప్లాట్ఫారమ్ పెట్టుబడిదారులను గుర్తించి అనుమతుల కోసం దరఖాస్తు చేసుకోవడానికి వీలు కల్పిస్తుంది. ఇది 32 కేంద్ర మంత్రిత్వ శాఖలు/డిపార్ట్మెంట్లలో సమాచారానికి మద్దతు ఇస్తుంది మరియు ప్లాట్ఫారమ్లో ఆంధ్రప్రదేశ్, అస్సాం, గోవా, గుజరాత్, హిమాచల్ ప్రదేశ్, కర్ణాటక, మధ్యప్రదేశ్, మహారాష్ట్ర, ఒడిశా, పంజాబ్, తమిళనాడు, తెలంగాణ, ఉత్తరప్రదేశ్ మరియు ఉత్తరాఖండ్ వంటి 14 రాష్ట్రాలు ఉన్నాయి. మరో 6 రాష్ట్రాలను చేర్చే ప్రక్రియ పురోగతిలో ఉంది.
శ్రీ గోయల్ మాట్లాడుతూ, వేగవంతమైన ఆమోదాలను నిర్ధారించడానికి మరియు సమయాన్ని ఆదా చేయడానికి, మెరుగైన కమ్యూనికేషన్ వ్యూహాన్ని ప్లాన్ చేయాలని ప్లాట్ఫారమ్ గురించి అవగాహన కల్పించడానికి, పెద్ద పెద్ద సంస్థల ముందు, విదేశాలలో ఉన్న భారతీయ మిషన్లకు ప్రదర్శనలు ఇవ్వాలని ఆయన ఆదేశించారు. ఎన్ఎస్డబ్ల్యుఎస్ పోర్టల్ భద్రత మరియు ప్రమాద పర్యవేక్షణ కోసం ప్రత్యేకంగా పని చేయడానికి చీఫ్ ఇన్ఫర్మేషన్ సెక్యూరిటీ ఆఫీసర్ను నామినేట్ చేయాలని మంత్రి అన్నారు.
67,000 వాహనాల సామర్థ్యంతో గుజరాత్లోని ఖేడాలోని వెహికల్ స్క్రాపేజ్ ఫెసిలిటీ ఆర్ వి ఎస్ ఎఫ్ కోసం సిఎంఆర్-కటారియా రీసైక్లింగ్ ప్రైవేట్ లిమిటెడ్కు ఎన్ఎస్డబ్ల్యుఎస్ పోర్టల్ ద్వారా మొదటి ఆమోదం 11 జనవరి 2022న మంజూరు చేయబడింది. ఆర్ వి ఎస్ ఎఫ్ దరఖాస్తును 08 నవంబర్ 2021న ఆన్లైన్లో సమర్పించినప్పటి నుండి 63 రోజుల కాలక్రమంలో ఆమోదం సాధ్యమైంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.53 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
16,53,73,860
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.53 కోట్లకుపైగా  నిల్వలు అందుబాటులో ఉన్నాయి.
హోం మంత్రిత్వ శాఖ
దేశంలో కోవిడ్-19 అంటువ్యాధి అదుపు కోసం లాక్ డౌన్ ప్రకటిస్తూ
భారత ప్రభుత్వం ఆదేశాలు జారీ చేసింది
ఢిల్లీ లోని పత్రికా సమాచార కార్యాలయం ద్వారా
2020 మార్చి 24వ తేదీ రాత్రి 9 గంటల 10 నిముషాలకు పోస్టు చేయబడింది.
కోవిడ్-19 అంటువ్యాధి చాలా దేశాలను ప్రభావితం చేయడంతో ప్రపంచ ఆరోగ్య సంస్థ దీనిని "మహమ్మారి" గా ప్రకటించింది.
అంతర్జాతీయ ప్రయాణాలను నియంత్రించడం, ప్రజలకు సూచనలు, సలహాలు జారీ చేయడం, క్వారంటైన్ సదుపాయాల ఏర్పాటు, వైరస్ సోకిన వ్యక్తులను గుర్తించడంతో పాటు సామాజిక దూరం పాటించే చర్యలు చేపట్టడం వంటి అనేక క్రియాశీల, నివారణ, తగ్గించే చర్యలను భారత ప్రభుత్వం తీసుకుంటోంది. వైరస్ వ్యాప్తికి అవసరమైన చర్యలు తీసుకోడానికి వీలుగా రాష్ట్రాలు, కేంద్ర పాలిత ప్రాంతాలకు కేంద్ర ప్రభుత్వం అనేక మార్గదర్శకాలను విడుదల చేసింది. స్వదేశీ విమాన సర్వీసులతో పాటు, మెట్రో, రైలు సర్వీసులను కూడా ప్రభుత్వం తాత్కాలికంగా రద్దు చేసింది.
భారత ప్రధానమంత్రి స్థాయిలో నిరంతరం పరిస్థితిని సమీక్షిస్తున్నారు. నివారణ చర్యల అవసరంపై ప్రధానమంత్రి జాతి నుద్దేశించి ప్రసంగించారు. ముఖ్యమంత్రులందరితో వీడియో సమావేశం నిర్వహించారు.
వేలాది మంది ప్రజలు మృత్యువాత పడిన దేశాల మాదిరిగా కాక, కోవిడ్-19 వాప్తిని విజయవంతంగా నియంత్రించిన దేశాల అంతర్జాతీయ అనుభవాన్ని దృష్టిలో ఉంచుకుని, ఈ మహమ్మారి వ్యాప్తి ని అరికట్టడానికి సామాజిక దూరాన్ని పాటించడం ఒక్కటే సమర్ధమైన చర్యగా నిపుణులు సిఫార్సు చేశారు.
రాష్ట్రాలు, కేంద్ర పాలిత ప్రాంతాలు చేపట్టిన చర్యలు సరైన దిశలో ఉన్నప్పటికీ, వాటిని అమలు చేయడంలో ఏకరూపత లేకపోవడంతో, వైరస్ వ్యాప్తిని అరికట్టాలనే లక్ష్యాన్ని అవి నెరవేర్చలేక పోతున్నాయి. ఈ పరిస్థితిని దృష్టిలో పెట్టుకుని, ప్రధానమంత్రి శ్రీ నరేంద్రమోదీ అధ్యక్షతన సమావేశమైన జాతీయ విపత్తు నిర్వహణ సంస్థ , విపత్తు నిర్వహణ చట్టం 2005 కు చెందిన 6 సెక్షన్ కింద సంక్రమించిన అధికారాలతో 24-03-2020 తేదీన ఒక ఆదేశాన్ని జారీ చేసింది. దేశంలో కోవిడ్-19 వ్యాప్తిని అరికట్టేందుకు భారత ప్రభుత్వ మంత్రిత్వ శాఖలు, ఇతర డిపార్టుమెంట్లు, రాష్ట్రాలు, కేంద్ర పాలిత ప్రాంతాల ప్రభుత్వాలు, రాష్ట్రాలు, కేంద్రపాలిత ప్రాంతాల అధికారులు సమర్ధవంతమైన చర్యలు చేపట్టాలని ఆదేశించారు.
ఎన్.డి.ఎం.ఏ. ఉత్తర్వులకు అనుగుణంగా, దేశీయ వ్యవహారాల మంత్రిత్వ శాఖ , దేశంలో కోవిడ్-19 వ్యాప్తిని అరికట్టేందుకు సామాజిక దూరాన్ని నిర్ధారించడానికి సమర్ధవంతమైన చర్యలు తీసుకోవాలని భారత ప్రభుత్వ మంత్రిత్వ శాఖలు, ఇతర శాఖలను ఆదేశిస్తూ - విపత్తు యాజమాన్య చట్టం 10 సెక్షన్ కింద 24-03-2020 తేదీన ఒక ఆదేశాన్ని జారీ చేసింది. దేశంలోని అన్ని ప్రాంతాల్లోనూ, 25-03-2020 తేదీ నుండి 21 రోజులపాటు ఈ ఆదేశం అమలులో ఉంటుంది.
భారత ప్రభుత్వ మంత్రిత్వ శాఖలు, ఇతర శాఖలు, రాష్ట్ర ప్రభుత్వాలు, కేంద్ర పాలిత ప్రాంత పరిపాలనా విభాగాలు, ఈ ఆదేశాలను తప్పనిసరిగా అమలుచేయాలని ఆదేశించడం జరిగింది. ఈ చర్యల అమలును ఎమ్.హెచ్.ఏ. పర్యవేక్షిస్తుంది.
ఎమ్.హెచ్.ఏ. ఆదేశాన్ని చూడడానికి ఇక్కడ క్లిక్ చేయండి
మార్గదర్శకాలు చూడడానికి ఇక్కడ క్లిక్ చేయండి
రహదారి రవాణా, హైవేల మంత్రిత్వ శాఖ
రోడ్డు ప్రమాదాల సంఖ్యను సగానికి తగ్గించేందుకు కృషి చేయాలిః శ్రీ నితిన్ గడ్కరీ
రహదారుల భద్రతకు సంబంధించిన అన్ని 4ఈలకు.. అంటే ఇంజినీరింగ్, ఎన్ఫోర్స్మెంట్, ఎడ్యుకేషన్ మరియు ఎమర్జెన్సీ కేర్లలో బహుళ కార్యక్రమాలకు ప్రాధాన్యతనిస్తూ జనవరి 11 నుండి 17 వరకు రహదారుల భద్రత వారోత్సవాలు
2025 ముగింపు నాటికి రోడ్డు ప్రమాదాలను సగానికి తగ్గించేందుకు అందరూ కృషి చేయాలని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ అన్నారు. రోడ్డు భద్రతా వారంలో 4 గంటల టెలిథాన్ మరియు ఔట్రీచ్ ప్రచారం “సడక్ సురక్ష అభియాన్”లో మంత్రి పాల్గొంన్నారు. ఈ సందర్భంగా ఆయన మాట్లాడుతూ ట్రక్కు డ్రైవర్ల పని వేళలను నిర్ణయించేందుకు గాను దేశంలో త్వరలో చట్టం తీసుకువస్తామని చెప్పారు. ఈ కార్యక్రమంలో నటుడు అమితాబ్ బచ్చన్, ఇషా ఫౌండేషన్ వ్యవస్థాపకుడు సద్గురు, పలువురు ఇతర భాగస్వాములు రోడ్డు భద్రతకు సంబంధించిన కీలక అంశాలపై చర్చించారు. రోడ్డు రవాణా & రహదారుల మంత్రిత్వ శాఖ  రోడ్డు ప్రమాదాలు, గాయాలను గనణీయంగా తగ్గించడానికి కట్టుబడి ఉందని అన్నారు. ఇందుకు గాను రోడ్డు భద్రత యొక్క 4ఈలు అంటే ఇంజనీరింగ్, ఎన్ఫోర్స్మెంట్, ఎడ్యుకేషన్ మరియు ఎమర్జెన్సీ కేర్లో బహుళ కార్యక్రమాలను చేపట్టినట్టుగా తెలిపారు, ఈ సంవత్సరం, మోర్త్ "స్వచ్ఛత పఖ్వాడా" కింద, అందరికీ సురక్షితమైన రోడ్ల అనే అంశాన్ని ప్రచారం చేయడానికి 2023 జనవరి 11 నుండి 17 వరకు రోడ్డు భద్రతా వారోత్సవాన్ని  పాటించింది. ఈ వారోత్సవాలలో భాగంగా మోర్త్ ఢిల్లీలోని వివిధ ప్రదేశాలలో నుక్కడ్ నాటకాలు , కార్పొరేట్ల సహకారంతో పాఠశాల & కళాశాల విద్యార్థులకు అవగాహన కార్యక్రమాలు, పోటీలను, రోడ్డు భద్రత ప్రదర్శనలను నిర్వహించింది. వాకథాన్, టాక్స్ షోలతో పాటుగా సీనియర్ ప్రభుత్వ అధికారులు పరిశ్రమ నాయకులతో ప్యానెల్ చర్చా కార్యక్రమాలను నిర్వహించింది. దీనికి తోడు ఎన్.హెచ్.ఏ, ఎన్.హెచ్.ఐ.డి.సి.ఎల్ మొదలైన రోడ్డు యాజమాన్య ఏజెన్సీలు ట్రాఫిక్ నియమాలు మరియు నిబంధనలను పాటించడం, పాదచారుల భద్రత, టోల్ ప్లాజాల వద్ద డ్రైవర్ల కోసం కంటి తనిఖీ శిబిరాలు మరియు ఇతర రహదారి ఇంజినీరింగ్ సంబంధిత కార్యక్రమాలకు సంబంధించిన ప్రత్యేక డ్రైవ్లను నిర్వహించాయి.
రాష్ట్రాలు మరియు కేంద్ర పాలిత ప్రాంతాలకు చెందిన రవాణా, పోలీసు విభాగాలు, ఎన్.జి.ఒలు, ప్రైవేట్ కంపెనీలు, దేశ వ్యాప్తంగా సాధారణ ప్రజలకు అవగాహన కల్పించేందుకు ప్రచార కార్యక్రమాలు చేపట్టారు, మొదటి ప్రతిస్పందన శిక్షణలు, నియమాలు & నిబంధనలను అట్టడుగు స్థాయి వరకు కఠినంగా అమలు చేయడం మరియు ఇతర కార్యకలాపాలను నిర్వహించడం ద్వారా ఈ కార్యక్రమంలో ఆయా విభాగాలు చురుకుగా పాల్గొన్నాయి., రోడ్డు భద్రతకు సంబంధించిన వర్క్షాప్లు & అడ్వకసీ కార్యక్రమాలను నిర్వహించారు. రహదారుల భద్రతా వారోత్సవాలకు సంబంధించి టెలివిజన్, ప్రింట్ మీడియా మరియు సోషల్ మీడియాలో విస్తృతమైన కవరేజీని అందిచాయి, ఆయా మాద్యమాల ద్వారా రహదారి భద్రత ప్రచారం లక్షలాది మంది ప్రజలకు చేరుకుంది.
హోం మంత్రిత్వ శాఖ
‘యాస్’ తుఫాను సంసిద్ధతను సమీక్షించడానికి జాతీయ సంక్షోభ నిర్వహణ కమిటీ  సమావేశాన్ని నిర్వహించిన క్యాబినెట్ కార్యదర్శి శ్రీ రాజీవ్ గౌబా
క్యాబినెట్ కార్యదర్శి శ్రీ రాజీవ్ గౌబా అధ్యక్షతన జాతీయ సంక్షోభ నిర్వహణ కమిటీ సమావేశం ఈ రోజు జరిగింది. తూర్పున బంగాళాఖాతంలో కేంద్రీకృతమై ఉన్న ‘యాస్’ తుఫాను ఎదుర్కోవటానికి కేంద్ర, రాష్ట్ర/ కేంద్ర పాలిత ప్రాంతాల ప్రభుత్వాలు, ఏజెన్సీల సంసిద్ధతను ఎన్సీఎంసీ ఈ రోజు జరిగిన సమావేశంలో సమీక్షించింది. మే 26 సాయంత్రానికి యాస్ తుపాను పశ్చిమ బెంగాల్, ప్రక్కనే ఉన్న ఉత్తర ఒడిశా రాష్ట్ర తీరాలకు చేరుకోవచ్చని భావిస్తున్నారు. తుపాను యొక్క తాజా స్థితి గురించి భారత వాతావరణ శాఖ డైరెక్టర్ జనరల్  ఈ కమిటీకి వివరించారు. ఈ తుపాను గాలి వేగం 155 నుండి 165 కిలోమీటర్ల మేర ఉండవచ్చని దీంతో ఈ రాష్ట్రాల తీరప్రాంత జిల్లాల్లో భారీ వర్షపాతంతో కూడిన తుఫాను వర్షాలు సంభవించే అవకాశం ఉంది. తుఫాను ఎదుర్కోవటానికి సన్నాహక చర్యల గురించి సంబంధిత రాష్ట్రాల ప్రధాన కార్యదర్శులు కమిటీకి వివరించారు. లోతట్టు ప్రాంతాల నుండి ప్రజలను తరలించడం జరుగుతోంది. ఆహార ధాన్యాలు, తాగు నీరు, ఇతర నిత్యావసర సామాగ్రి సంబంధించి తగు నిల్వలు ఏర్పాటు చేయబడ్డాయి. విద్యుత్ సరఫరా, టెలికమ్యూనికేషన్స్ వంటి అవసరమైన సేవల్ని నిర్వహించడానికి సన్నాహాలు చేయబడ్డాయి. ఎన్డీఆర్ఎఫ్ 65 బృందాలను మోహరించడం/ అందుబాటులోకి తెచ్చింది. దీనికి తోడు మరో 20 బృందాలను సంసిద్ధం చేసి ఉంచారు. ఆర్మీ, నేవీ, కోస్ట్ గార్డ్లకు చెందిన రెస్క్యూ మరియు రిలీఫ్ టీంలతో పాటుగా ఓడలు మసాయరియు విమానాలను కూడా మోహరించారు.
కోవిడ్ బాధితులకు ఇబ్బంది రాకుండా చర్యలు..
దేశ వ్యాప్తంగా కోవిడ్ సదుపాయాలకు ఆక్సిజన్ ఉత్పత్తి మరియు సరఫరాను నిర్ధారించడంతో పాటు, ఆసుపత్రులు మరియు కోవిడ్ కేర్ సెంటర్ల నిరంతర తగు పనితీరును నిర్ధారించడానికి గాను అవసరమైన ఏర్పాట్లు జరుగుతున్నాయి. తుపాను ప్రభావిత ప్రాంతాల నుండి ప్రజలను ముందస్తుగా తరలించడం, అన్ని పడవలు/ ఓడలు తీరాలకు తిరిగి వచ్చేలా చూసుకోవడం ద్వారా ప్రాణ నష్టం జరగకుండా చూసుకోవాలని కేంద్ర క్యాబినెట్ కార్యదర్శి సూచించారు. కోవిడ్-19 రోగుల భద్రత సరిగ్గా ఉండేలా చూడాలని.. కోవిడ్ ఆస్పత్రులు, కేంద్రాల పని తీరుకు అంతరాయం కలగకూడదని శ్రీ గౌబా ఈ సందర్భంగా నొక్కిచెప్పారు. తుపాను ప్రభావిత ప్రాంతాల నుండి దేశంలోని ఇతర ప్రాంతాలకు ఆక్సిజన్ ఉత్పత్తి మరియు కదలికలను నిర్వహించడానికి చర్యలు తీసుకోవాలని ఆయన సూచించారు. విద్యుత్ సరఫరా, టెలికాం మరియు ఇతర ముఖ్యమైన సేవలను పునరుద్ధరించడానికి వీలుగా సన్నాహక ఏర్పాట్లు చేయాలని కేబినెట్ కార్యదర్శి తెలిపారు. ఇందుకు సంబంధించి చాలా దగ్గరి సమన్వయంతో పని చేయాలని, రాష్ట్రాలు / యుటీలకు అవసరమైన అన్ని సహాయం అందించాలని ఆయన సంబంధిత ఏజెన్సీలను ఆదేశించారు. ఈ సమావేశంలో ఒడిశా, పశ్చిమ బెంగాల్, తమిళనాడు, ఆంధ్రప్రదేశ్, అండమాన్ & నికోబార్, పుదుచ్చేరిలకు చెందిన ప్రధాన కార్యదర్శులు అధికారులు పాల్గొన్నారు. హోం, విద్యుత్, పౌర విమానయాన, షిప్పింగ్, టెలికాం, పెట్రోలియం & సహజ వాయువు, మత్స్య శాఖలకు చెందిన కార్యదర్శులు రైల్వే బోర్డు ఛైర్మన్, ఎన్డీఎంఏ సంస్థ సభ్య కార్యదర్శి, ఐడీఎస్ అధినేత, తీర ప్రాంత గస్తీ , ఎన్డీఆర్ఎఫ్, ఐఎమ్డీలకు చెందిన డీజీలు ఈ సమావేశంలో పాల్గొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అర్హులైన పట్టణ కుటుంబాలకు అన్ని వాతావరణాలకూ అనుకూలమైన పక్కా గృహాల నిర్మాణం కోసం రాష్ట్రాలకు/ కేంద్రపాలిత ప్రాంతాలకూ పిఎంఎవై-యు ద్వారా కేంద్ర సాయం
పట్టణ వలసదారులు/ పేదలకు గౌరవప్రదమైన జీవనాన్ని అందించేందుకు సరసమైన అద్దె గృహ సముదాయాలు
అందరికీ గృహ వసతి  అన్న ప్రభుత్వ దార్శనికతకు అనుగుణంగా అర్హులైన పట్టణ కుటుంబాలకు అన్ని వాతావరణాలకూ అనుకూలమైన పక్కా గృహ నిర్మాణాల కోసం రాష్ట్రాలకు, కేంద్ర పాలిత ప్రాంతాలకు లకు కేంద్ర గృహ, పట్టణ వ్యవహారాల మంత్రిత్వ శాఖ  ప్రధానమంత్రి ఆవాస్ యోజన - అర్బన్ ను 25.06.2015 నుంచి కేంద్ర సాయాన్ని అందిస్తోంది. వాస్తవ రూపంలో గృహ నిర్మాణాలకు ఎంత డిమాండ్ ఉందనే విషయాన్ని అంచనా వేయడం కోసం రాష్ట్రాలు, కేంద్రపాలిత ప్రాంతాలూ డిమాండ్ సర్వేను చేపట్టాయి. ఈ పథకం కింద రాష్ట్రాలూ, కేంద్రపాలిత ప్రాంతాలూ గృహనిర్మాణాలకు మదింపు చేసిన మొత్తం డిమాండ్ 112.24 లక్షలు. రాష్ట్రాలూ, కేంద్రపాలిత ప్రాంతాలూ సమర్పించిన ప్రాజెక్టు ప్రతిపాదనల ఆధారంగా దేశవ్యాప్తంగా 1,15,08, 778 గృహాల నిర్మాణాలకు మంజూరు చేశారు. రాష్ట్రాలు, కేంద్రపాలిత ప్రాంతాల వారీగా మంజూరు చేసిన సంఖ్యల వివరాలు పిఎంఎవై-యు అనెక్చర్లో ఇవ్వడం జరిగింది.
అందరికీ గృహ వసతి అన్న దార్శనికతను సాకారం చేసేందుకు, పథకం పురోగతిని కాలానుగుణ సమీక్షలను, వీడియో కాన్ఫరెన్స్లు, క్షేత్ర స్థాయి పర్యటనల ద్వారా మంత్రిత్వ శాఖ పర్యవేక్షణ జరుపుతోంది. మంజూరు అయిన గృహాల నిర్మాణం నిర్దేశిత కాలంలో పూర్తి అయ్యేలా వాటి నిర్మాణాలను వేగంగా పూర్తి చేయవలసింది మంత్రిత్వ శాఖ రాష్ట్రాలకు, కేంద్రపాలిత ప్రాంతాలకూ సూచించింది.
నాలుగు నిర్దేశిత అంశాల ద్వారా పట్టణ, నగర ప్రాంతాలలో చౌకైన గృహ అవసరాలను పిఎంఎవై-యు. ఆ అంశాలుః 1) లబ్ధిదారుల నిర్వహణలో వ్యక్తిగత గృహ నిర్మాణం లేదా మెరుగుదల  2) భాగస్వామ్యంతో చౌకైన గృహ నిర్మాణం  3) పరపతితో అనుసంధానమైన రాయితీ పథకం  4) మూల ప్రదేశం  మురికివాడ పునర్ అభివృద్ధి .
అంతేకాకుండా, తమ పని ప్రదేశానికి దగ్గర పట్టణ వలస/ పఏద కార్మికులు గౌరవనీయంగా నివాసాన్ని అందించేందుకు చౌకైన ధరలో అద్దెకు గృహ సముదాయాలు లను పిఎంఎవై-యుకు ఉప పథకాన్ని ప్రారంభించింది. ఈ పథకాన్ని రెండు నమూల ద్వారా అమలు చేస్తోంది.. నమూనా 1ః ప్రభుత్వ నిధులతో నిర్మించిన, ఖాళీగా ఉన్న గృహాలను పబ్లిక్ ప్రైవేట్ పార్టనర్షిప్  ద్వారా ఎఆర్హెచ్సిలుగా మార్చడం. నమూనా 2ః తమకు అందుబాటులో ఉన్న తమ ఖాళీ స్థలాలలో ఎహెచ్ార్సిల నిర్మాణం, కార్యకలాపం, నిర్వహణను పబ్లిక్/ ప్రైవేట్ సంస్థలు చేపట్టడం.
పిఎంఎవై-యు కింద మంజూరు చేసిన సుమారు 115.09 లక్షల గృహాలలో దాదాపు 55.45 లక్షల గృహాలు పూర్తి అయ్యి, లబ్ధిదారులకు అందించడం జరిగింది. మిగిలినవి నిర్మాణ పలు దశల్లోనూ, ప్రారంభంలోనూ ఉన్నాయి.
ఈ సమాచారాన్ని లిఖితపూర్వకంగా ఇచ్చిన జవాబు ద్వారా కేంద్ర గృహనిర్మాణ & పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ సోమవారం లోక్సభలో వెల్లడించారు.
జల శక్తి మంత్రిత్వ శాఖ
అరుణాచల్ ప్రదేశ్లోని మారుమూల నివాసాలకు జలజీవన్ మిషన్ కింద కుళాయి నీటి సరఫరా
అరుణాచల్ ప్రదేశ్ లో పశ్చిమ కామెంగ్ జిల్లాలో భారతదేశం, భూటాన్ మధ్య అంతర్జాతీయ సరిహద్దుకు సమీపంలో ఉన్న ఓ చిన్న గ్రామం బ్రోక్సర్త్సంగ్. సమద్రమట్టానికి 2,900 ఎత్తులో ఈ గ్రామం ఉంది. 22 నివాసాలు ఉన్న ఈ గ్రామ ప్రస్తుత 170 మంది. వీరంతా 'బ్రోక్పా' వర్గానికి చెందినవారు. వీరంతా పశువులను మేపుకుంటూ సంచార జీవనాన్ని గడుపుతారు. జిల్లా ప్రధాన కేంద్రమైన బోమ్డిలా ఈ గ్రామానికి సుమారు 76 కిలోమీటర్ల దూరంలో ఉంటుంది. ఈ గ్రామానికి 36 కిలోమీటర్ల దూరంలో సమీప పట్టణమైన దిరాంగ్ ఉంది.
2019 వరకూ ఈ గ్రామస్తులు తాగునీటి సరఫరా కొరతను ఎదుర్కొన్నారు. అయితే జల్ జీవన్ మిషన్  కింద 2020లో రాష్ట్రంలోని పబ్లిక్ హెల్త్ ఇంజనీరింగ్ విభాగం ఈ గ్రామంలోని అన్ని గృహాలకు రక్షితమంచినీటి సరఫరాను ప్రారంభించింది. గురుత్వాకర్షణ శక్తి ఆధారంగా 67 లక్షల రూపాయల అంచనా వ్యయంతో ఈ సురక్షిత తాగునీటి సరఫరా వ్యవస్థను ఇక్కడి గ్రామస్తుల కోసం ఏర్పాటు చేశారు. తాగునీటిసరఫరా పథకం అమలు,నిర్వహణలో స్థానికులు సంఘటితంగా పాల్గొన్నారు. శ్రమదానంతో పాటు 5 శాతం భూమిని కూడా దీనికోసం గ్రామస్తులు అందించారు. ఈ పనుల్లో గ్రామ నీరు మరియు పారిశుద్ధ్య కమిటీ చురుకుగా పాల్గొంది. నీటి సరఫరా వ్యవస్థకు చెందిన ఓ అండ్ ఎమ్ను తమ పరిధిలోకి తీసుకునే పనిలో కమిటీ ఉంది. జల్ జీవన్ మిషన్ కింద చేపట్టిన ఈ కార్యక్రమంలో నీటి సరఫరా పథకాల ప్రణాళిక, అమలు, ఆపరేషన్ మరియు నిర్వహణలో స్థానికులు సంఘటితంగా పాల్గొన్నారు.
శీతాకాలంలో సున్నా ఉష్ణోగ్రతలు, వర్షాకాలంలో ఎడతెరిపిలేని వర్షాలు వంటి కఠినమైన వాతావరణ పరిస్థితులు ఉండే ఈ కఠిన ప్రాంతంలో సురక్షిత మంచినీటిని అందించడం అంత సులభమైన పనికాదు. నిర్మాణ భాగం అతి కష్టతరమైనది. ఇక్కడి కఠినమైన వాతావరణ పరిస్థితుల కారణంగా నిపుణులైన పనివారిని రప్పించడం మరియు విపరీతమైన చలికారణంగా వారితో పని చేయించడం కష్టంతో కూడుకున్నది. మంచునిండిన రహదారులు, భారీ పొగమంచుతో రోడ్లు కనిపించకపోవడం, తరచూ కొండచరియలు విరిగిపడడం వంటి పరిస్థితుల కారణంగా ఇక్కడి నిర్మాణం సాగించడం, ఆ పనులను పర్యవేక్షించడం కష్టతరమైనది. అయితే ఆ అడ్డంకులను అదిగమించి రూపకల్పన చేసిన ఈ పథకం విజయవంతంగా పూర్తయింది. దీంతో గ్రామస్తులంతా ఆనందం వ్యక్తం చేస్తున్నారు. వారిలో ఆ సంతోషం కనిపిస్తోంది. వారి సంప్రదాయాలను అనుసరించి ప్రార్ధనలు చేసిన అనంతరం గ్రామస్తులు ఈ నీటిని స్వీకరించారు.
రాష్ట్రప్రభుత్వాల భాగస్వామ్యంతో 2024నాటికి దేశంలోని గ్రామీణ ప్రాంతాల్లోని నివాసలన్నీంటికి సురక్షిత కుళాయి నీటిని అందించే లక్ష్యంతో 2019 ఆగస్టు 15 న ప్రధాని శ్రీ నరేంద్ర మోడీ జల్ జీవన్ మిషన్ పథకాన్ని ప్రారంభించారు. గ్రామీణ ప్రాంతంలోని ప్రతి ఇంటికీ రోజుకు 55 లీటర్ల తలసరి మంచినీటిని శాశ్వత ప్రాతిపదికిన అందించడం ద్వారా వారి జీవితాలను మెరుగుపర్చాలన్నదే ఈ పథకం యొక్క ముఖ్య ధ్యేయం.
కొండలు, గుట్టలు, పర్వతాలు, ఎత్తైన ప్రదేశాలు వంటి కఠినమైన భూభాగం ఉన్న ప్రాంతాల్లో జల్ జీవన్ మిషన్ అమలు చేయడం చాలా కష్టమైన పని. కఠినమైన వాతావరణ పరిస్థితులు, ఇతర ప్రాంతాలతో తక్కువ అనుసంధానం వంటి కారణాలతో పథకం అమలు క్లిష్టతరమవుతుంది. అలాగే స్థానికుల అలవాట్లు, నమ్మకాలను మార్చడంతో పాటు జీవనశైలిని మార్చుకోవడానికి వారిని ఒప్పించడం కూడా అంతే సవాలు. అయితే ఆ సవాళ్లను అదిగమిస్తూ సాగిన ఈ విజయ గాథ.. వీరి జీవితాల్లో వచ్చిన మార్పులు, ఇక్కడి వారి జీవితాల్లో ముఖ్యంగా మహిళలకు కేంద్ర ప్రభుత్వం కల్పించిన భరోసా స్పూర్తిదాయకం.